[{"text_idx": "#000003", "text": "USA justiitsministeerium avaldas eriprokuro\u0308r Muelleri raporti"}, {"text_idx": "#000004", "text": "USA justiitsministeerium avaldas neljapa\u0308eval redigeeritud versiooni eriprokuro\u0308r Robert Muelleri Venemaa-uurimisest. Enne avaldamist andis justiitsminister William Barr pressikonverentsi, mida saab vaadata ka\u0308esoleva artikli sees."}, {"text_idx": "#000005", "text": "Muelleri raporti redigeeritud versioon on justiitsministeeriumi poolt avaldatud ja sellega saab tutvuda SIIN."}, {"text_idx": "#000006", "text": "FBI endise juhi raport anti u\u0308le kongressi esindajatekoja ja senati o\u0303iguskomisjonidele ning lasti avalikkusesse justiitsministeeriumi veebilehel."}, {"text_idx": "#000007", "text": "Justiitsminister William Barr lasi osa 400-leheku\u0308ljelisest raportist mustaks vo\u0303o\u0303bata, et muu hulgas kaitsta ka\u0308imasolevaid uurimisi ning luureandmeid ja -meetodeid."}, {"text_idx": "#000008", "text": "Raportis keskendutakse sellele, kuidas Venemaa 2016. aasta valimistesse sekkus, kas Trumpi kampaania aitas nendele pu\u0308u\u0308dlustele kaasa ning kas Trump u\u0308ritas takistada o\u0303igusemo\u0303istmist."}, {"text_idx": "#000011", "text": "Barr tunnistas pressikonverentsil, et Muelleri raportis oli mainitud 10 asjaolu, mille puhul tekkis kahtlus o\u0303igusemo\u0303istmise takistamise asjus. Nagu teada, jo\u0303udsid Barr ja asejustiitsminister Rod Rosenstein ja\u0308reldusele, et Trumpile o\u0303igusmo\u0303istmise takistamist ka\u0308sitleva su\u0308u\u0308distuse esitamiseks pole piisavat alust."}, {"text_idx": "#000014", "text": "\"Eriprokuro\u0308ri raportis o\u0308eldakse, et tema uurimine ei leidnud, et Trumpi kampaania liikmed pidasid salano\u0303u vo\u0303i koordineerisid Venemaaga selle valimistesse sekkumise tegevusi.\""}, {"text_idx": "#000016", "text": "alge Maja tegi Venemaa sekkumist 2016. aasta presidendivalimistesse uurinud eriprokuro\u0308ri Robert Muelleri uurimisega koosto\u0308o\u0308d ta\u0308ielikult ning president Donald Trump ei astunud uurimise to\u0303kestamiseks u\u0308htegi sammu, u\u0308tles justiitsminister Bill Barr neljapa\u0308eval."}, {"text_idx": "#000017", "text": "\"On ma\u0308rkimisva\u0308a\u0308rne kogus to\u0303endeid, mis na\u0308itavad, et president oli pahane ja vihane la\u0308htuvalt siirast arvamusest, et uurimine o\u0303o\u0303nestab tema ametiaega, et selle ajamiks on tema poliitilised vastased ning et sellele annavad hoogu juurde seadusvastased andmelekked,\" lausus Barr raporti avaldamise eel."}, {"text_idx": "#000018", "text": "\"Siiski tegi Valge Maja eriprokuro\u0308ri uurimisega koosto\u0308o\u0308d ta\u0308ielikult, pakkudes vaba ligipa\u0308a\u0308su kampaania ja Valge Maja dokumentidele, lubades no\u0303unikel anda u\u0308tlusi vabalt ning esitamata u\u0308htegi privaatsusno\u0303uet,\" lisas ta."}, {"text_idx": "#000019", "text": "\"Samaaegselt ei teinud president u\u0308htegi akti, mis oleks faktiliselt vo\u0303tnud eriprokuro\u0308rilt uurimise lo\u0303puleviimiseks vajalikke dokumente ja pealtna\u0308gijaid,\" lausus Barr."}, {"text_idx": "#000020", "text": "Trumpi ja Valge Maja advokaadid said uurida toimetatud versiooni neljapa\u0308eval avaldatavast eriprokuro\u0308r Robert Muelleri raportist, mis ka\u0308sitles Venemaa sekkumist USA 2016. aasta presidendivalimistesse, kinnitas Barr."}, {"text_idx": "#000021", "text": "Tema so\u0303nul vaatasid Valge Maja advokaadid raporti toimetatud versiooni u\u0308le enne, kui Trump o\u0303iguste kasutamataja\u0308tmise otsuse langetas."}, {"text_idx": "#000022", "text": "Barr annab kongressile Muelleri raporti va\u0308hetoimetatud versiooni"}, {"text_idx": "#000023", "text": "Barr lubab kongressil na\u0308ha eriprokuro\u0308r Robert Muelleri Venemaa-raportist versiooni, kust on va\u0308lja ja\u0308etud vaid vandemeeste kogu ette jo\u0303udnud teave."}, {"text_idx": "#000024", "text": "Avalikkusesse jo\u0303udvas raportis on va\u0308lja toimetatud teised kolm infokategooriat, mille seas on ka\u0308imasolevaid uurimisi ning tundlikke luureallikaid ja -meetodeid puudutav teave."}, {"text_idx": "#000025", "text": "Barri so\u0303nul loodab ta, et kongressile va\u0308hetoimetatud versiooni andmine ning tema eelseisev tunnistuste andmine kongressis \"rahuldab ko\u0303ik kongressi vajadused eriprokuro\u0308ri uurimist ka\u0308sitleva info ja\u0308rgi\"."}, {"text_idx": "#000027", "text": "Eriprokuro\u0308r Robert Mueller u\u0308tles neljapa\u0308eval ka\u0308rbitud kujul avaldatud raportis, et to\u0303endid ei lubanud tal president Donald Trumpi o\u0303igusemo\u0303istmise takistamises o\u0303igeks mo\u0303ista."}, {"text_idx": "#000028", "text": "448 leheku\u0308lge pikas raportis ei vo\u0303eta seisukohta, kas Trump takistas o\u0303igusemo\u0303istmist vo\u0303i mitte. Selle asemel esitatakse dokumendis poolt- ja vastuargumendid."}, {"text_idx": "#000029", "text": "\"Kui olnuksime faktide po\u0303hjaliku uurimise ja\u0308rel kindlad, et president selgelt o\u0303igusemo\u0303istmist ei takistanud, siis u\u0308tleksime seda,\" kirjutatakse Muelleri kauaoodatud raportis."}, {"text_idx": "#000030", "text": "\"Faktidest ja asjassepuutuvatest o\u0303igusstandarditest la\u0308htudes me aga selle ja\u0308relduseni jo\u0303uda ei saanud,\" ro\u0303hutas ta."}, {"text_idx": "#000031", "text": "Dokumendis o\u0308eldakse, et Trump polnud Muelleri ametissenimetamisega u\u0308ldse rahul. Muu hulgas po\u0303hjendatakse seda 2017. aasta 17. mail toimunud kohtumisel, kui tollane justiitsminister Jeff Sessions Trumpi Muelleri ma\u0308a\u0308ramisest teavitas."}, {"text_idx": "#000032", "text": "\"Kui Sessions u\u0308tles presidendile, et eriprokuro\u0308r on ma\u0308a\u0308ratud, siis president vajus oma toolil ko\u0308ssi ja u\u0308tles: \"Jumal ku\u0308ll. See on kohutav. See on mu presidendiaja lo\u0303pp. Olen omadega perses\",\" kirjutati raportis viitega kohtumisel tehtud ma\u0308rkmetele."}, {"text_idx": "#000033", "text": "Raportis tuuakse va\u0308lja, kuidas Trump u\u0308ritas korduvalt Venemaa sekkumist 2016. aasta valimistesse uurinud juurdlust enda kontrolli alla saada ning Muellerit ametist va\u0308lja puksida."}, {"text_idx": "#000034", "text": "Mueller uuris ku\u0308mmet sellist episoodi. Nende seas on Trumpi otsus vallandada James Comey FBI juhi kohalt, alluvatele antud korraldused Mueller vallandada ning pu\u0308u\u0308dlused a\u0308rgitada tunnistajaid koosto\u0308o\u0308d mitte tegema."}, {"text_idx": "#000035", "text": "Dokumendis kirjutatakse, et need pu\u0308u\u0308dlused \"olid enamjaolt edutud, aga seda suuresti po\u0303hjusel, et presidenti u\u0308mbritsenud inimesed keeldusid korraldust ta\u0308itmast vo\u0303i tema palvetele ja\u0308rgi andmast\"."}, {"text_idx": "#000036", "text": "Raportis o\u0308eldakse, et Trump helistas kuu pa\u0308rast Muelleri ametissenimetamist 17. juunil Valge Maja no\u0303unikule Don McGahnile koju \"ning andis talle korralduse helistada justiitsministri aseta\u0308itjale (Rod Rosensteinile) ning o\u0308elda talle, et eriprokuro\u0308ril on huvide konflikt ja ta tuleb ametist ko\u0303rvaldada\"."}, {"text_idx": "#000037", "text": "Rosenstein oli see, kes uurimise u\u0308le ja\u0308relevalvet pidas, sest Sessions oli end selleks ajaks uurimisest taandanud."}, {"text_idx": "#000039", "text": "Niinimetatud veresaun sai oma nime u\u0308he 1973. aasta laupa\u0308eva ja\u0308rgi, mil toonane riigipea Richard Nixon vallandas so\u0303ltumatu eriprokuro\u0308ri, kes hoidis silma peal kurikuulsal Watergate'i juurdlusel. Selle tulemusena astus tagasi kaks ko\u0303rget justiitsministeeriumi ametnikku."}, {"text_idx": "#000040", "text": "Kaks pa\u0308eva pa\u0308rast McGahnile helistamist proovis Trump uuesti uurimise suunda muuta. Ta kohtus oma endise kampaaniaametniku Corey Lewandowskiga ning dikteeris talle so\u0303numi, mis ta pidi edastama tollasele justiitsministrile Sessionsile."}, {"text_idx": "#000041", "text": "So\u0303numi sisu oli, et Sessions peab nimetama uurimist avalikult presidendile \"va\u0308ga ebao\u0303iglaseks\" ning u\u0308tlema, et Mueller peaks piirama oma uurimise \"tulevastesse valimistesse sekkumise uurimisega\". Sessions ei teinud seda."}, {"text_idx": "#000042", "text": "Trumpi advokaatide so\u0303nul tegutses Trump talle po\u0303hiseaduses antud vo\u0303imuta\u0308iuse piires, kuid Muelleri meeskonna hinnangul va\u0308a\u0308risid episoodid uurimist, kas kuritegu pandi toime vo\u0303i mitte."}, {"text_idx": "#000043", "text": "Muelleri meeskond polnud rahul Trumpile esitatud ku\u0308simustele saadud kirjalike vastustega, kuid meeskond otsustas intervjuu kohtu kaudu no\u0303udmise vastu, sest nad pidasid pikka kohtulahingut liiga to\u0303ena\u0308oliseks."}, {"text_idx": "#000044", "text": "Prokuro\u0308rid lisasid, et neil oli piisavalt infot teistest allikatest, et teha \"asjassepuutuvaid faktipo\u0303hiseid ja\u0308reldusi kavatsuste ja usutavuse kohta\"."}, {"text_idx": "#000045", "text": "Muelleri meeskond uuris, kuidas Venemaa sekkus 2016. aasta valimistesse, kas Trumpi kampaania ja Venemaa vahel oli valimiste ajal kokkuma\u0308ngu ning kas Trump takistas o\u0303igusemo\u0303istmist. Trumpile esitatud kirjalikud ku\u0308simused o\u0303igusemo\u0303istmise takistamist ei ka\u0308sitlenud."}, {"text_idx": "#000047", "text": "Kui USA presidendi Donald Trumpi valimiskampaania no\u0303ustus 2016. aasta 9. juunil kohtuma Vene advokaadiga, siis nad lootsid saada materjali, mis suurendaks Trumpi valituks osutumise s\u030canssi, selgus neljapa\u0308eval eriprokuro\u0308r Robert Muelleri raportist."}, {"text_idx": "#000048", "text": "Kuigi kohtumisel oodatud tulemust polnud, siis na\u0308itas see, et kampaania oli valmis lo\u0303ikama kasu Moskva ha\u0308kkimisest Trumpi demokraatliku rivaali Hillary Clintoni kampaania suhtlusvo\u0303rku."}, {"text_idx": "#000049", "text": "\"Kohtumise korraldamise kirjalik suhtlus na\u0308itas, et kampaania ootas saada infot Venemaalt, mis aitaks kandidaat Trumpi va\u0308ljavaateid valimistel,\" kirjutatakse raportis."}, {"text_idx": "#000050", "text": "Kohtumine oli Muelleri uurimises ta\u0308htsal kohal. Eriprokuro\u0308r otsustas, et kohtumise ja seal toimunud ei andnud va\u0308lja kuritegelikku vandeno\u0303ud teha koosto\u0308o\u0308d Venemaa aktiivsete pu\u0308u\u0308dlustega valimistesse sekkuda."}, {"text_idx": "#000051", "text": "Samas u\u0308tles ta, et Trumpi kampaania \"ootas, et saab Venemaa pu\u0308u\u0308dlustega varastatud ja avaldatud infost valimistel kasu\"."}, {"text_idx": "#000053", "text": "Raport: Trump vo\u0303ttis teadet eriprokuro\u0308ri ma\u0308a\u0308ramisest raskelt"}, {"text_idx": "#000054", "text": "Trump reageeris su\u0308gava meeleheitega, kui sai teada Robert Muelleri ma\u0308a\u0308ramisest Venemaa-uurimise etteotsa, selgus eriprokuro\u0308ri raportist neljapa\u0308eval."}, {"text_idx": "#000055", "text": "Trumpi la\u0308ks Muelleri ametissema\u0308a\u0308ramisest teavitama 2017. aasta 17. mail tollane justiitsminister Jeff Sessions."}, {"text_idx": "#000056", "text": "Trump la\u0308ks seeja\u0308rel Sessionsi peale vihaseks, kuna see taandas ennast juurdlusest oma varasema la\u0308bika\u0308imise to\u0303ttu Vene ametnikega, lisati raportis."}, {"text_idx": "#000057", "text": "\"President la\u0308ks vihaseks ja tegi justiitsministrit maha tema otsuse eest end juurdlusest taandada, o\u0308eldes: \"Kuidas sa lasid sellel juhtuda, Jeff?\"\""}, {"text_idx": "#000058", "text": "\"Ko\u0303ik u\u0308tlevad mulle, et kui saad u\u0308he nendest so\u0303ltumatutest eriprokuro\u0308ridest, siis see rikub su presidentuuri,\" tsiteeriti uurimises Trumpi. \"See vo\u0303tab aastaid ja aastaid aega ning mul pole vo\u0303imalik midagi teha,\" lisas Trump."}, {"text_idx": "#000061", "text": "Venemaa sekkumine USA 2016. aasta presidendivalimistesse oli ulatuslik ja su\u0308stemaatiline, selgus Muelleri uurimisraportist."}, {"text_idx": "#000062", "text": "\"Eriprokuro\u0308ri uurimine tuvastas, et Venemaa sekkus presidendivalimistesse peamiselt la\u0308bi kahe operatsiooni. Esiteks, u\u0308ks Vene organisatsioon viis la\u0308bi sotsiaalmeediakampaania, mis soosis presidendikandidaat Donald Trumpi ja halvustas presidendikandidaat Hillary Clintonit,\" na\u0308htus raportist."}, {"text_idx": "#000063", "text": "\"Teiseks, u\u0308ks Vene luureteenistus viis la\u0308bi arvutisse tungimise operatsioone Clintoni valimiskampaania heaks to\u0308o\u0308tavate organisatsioonide, to\u0308o\u0308tajate ja vabatahtlike vastu ja avalikustas seeja\u0308rel varastatud dokumendid,\" lisati raportis."}, {"text_idx": "#000064", "text": "Demokraat: raportis on ha\u0308irivad to\u0303endid o\u0303igusemo\u0303istmise takistamisest"}, {"text_idx": "#000065", "text": "USA esindajatekoja ko\u0303rge demokraat u\u0308tles neljapa\u0308eval, et eriprokuro\u0308r Robert Muelleri uurimisraport paljastas \"ha\u0308irivaid to\u0303endeid\" o\u0303igusemo\u0303istmise takistamisest president Donald Trumpi poolt, ja lubas vo\u0303tta ta vastutusele."}, {"text_idx": "#000066", "text": "\"Muelleri raport toob isegi sellisel mitteta\u0308ielikul kujul va\u0308lja ha\u0308irivaid to\u0303endeid sellest, et president Donald Trump tegeles o\u0303igusemo\u0303istmise takistamise ja muude u\u0308leastumistega,\" lausus esindajatekoja o\u0303iguskomitee esimees Jerrold Nadler."}, {"text_idx": "#000067", "text": "\"Kongressil lasub nu\u0308u\u0308d vastutus president tema tegude eest vastutusele vo\u0303tta,\" lausus ta."}, {"text_idx": "#000069", "text": "USA president Donald Trump ro\u0303o\u0303mustas neljapa\u0308eval Venemaa valimissekkumist uurinud raporti avaldamise pa\u0308rast ning u\u0308tles, et tal on ka\u0308imas hea pa\u0308ev."}, {"text_idx": "#000071", "text": "Ta ro\u0303hutas, et eriprokuro\u0308r Robert Muelleri raportis ei tuvastatud \"ei mingit kokkuma\u0308ngu, ei mingit o\u0303igusemo\u0303istmise takistamist\"."}, {"text_idx": "#000072", "text": "Redigeeritud raport saadetakse kongressile ning antakse ka laiemale avalikkusele."}, {"text_idx": "#000073", "text": "Mueller lo\u0303petas oma uurimise ma\u0308rtsis ning esitas justiitsminister William Barrile pea 400-leheku\u0308ljelise salastatud raporti. Minister saatis seeja\u0308rel kongressile neljaleheku\u0308ljelise kirja, milles toodi va\u0308lja Muelleri \"peamised ja\u0308reldused\"."}, {"text_idx": "#000074", "text": "Kirjas u\u0308tles Barr, et Mueller ei leidnud Venemaa ja Donald Trumpi la\u0308hedaste vahel 2016. aasta presidendivalimiste kampaania ajal kuritegelikku vandeno\u0303ud, kuid eriprokuro\u0308r ei suutnud vastata ku\u0308simusele, kas Trump takistas o\u0303igusemo\u0303istmist."}, {"text_idx": "#000075", "text": "Selle asemel esitas Mueller o\u0303igusemo\u0303istmise takistamise ku\u0308simuses argumendid poolt ja vastu. Barri hinnangul ei piisa kogutud to\u0303enditest na\u0308itamaks, et Trump takistas o\u0303igusemo\u0303istmist."}, {"text_idx": "#000076", "text": "Demokraadid tahavad teada, kuidas sai Barr Muelleri lo\u0303pliku raporti ja\u0308reldused nii kiiresti koostada. Demokraatide hinnangul vo\u0303idi see kirjutada presidenti soosivaks."}, {"text_idx": "#000077", "text": "Va\u0308ike grupp justiitsministeeriumi ametnikke on viimastel na\u0308dalatel dokumenti po\u0303hjalikult uurinud ning katnud musta vildikaga muu hulgas vandemeeste kogule mo\u0303eldud infot ning u\u0308ksikasjad, mis puudutavad ka\u0308imasolevaid uurimisi."}, {"text_idx": "#000078", "text": "Trump: Muelleri juurdlus on ko\u0303igi aegade suurim poliitiline pettus"}, {"text_idx": "#000079", "text": "USA president Donald Trump kuulutas neljapa\u0308eval enne eriprokuro\u0308r Robert Muelleri Venemaa-raporti avaldamist, et see on ko\u0303igi aegade suurim poliitiline pettus."}, {"text_idx": "#000080", "text": "\"Ko\u0303igi aegade suurim poliitiline pettus! Kuritegusid sooritasid ebaausad, ra\u0308pased vo\u0303mmid ja DNC/demokraadid,\" sa\u0308utsus president."}, {"text_idx": "#000082", "text": "Kongressi demokraadid kutsusid Muellerit kiirelt tunnistusi andma"}, {"text_idx": "#000083", "text": "USA kongressi demokraadid kutsusid neljapa\u0308eval eriprokuro\u0308r Robert Muellerit andma kongressile tunnistusi oma Venemaa-raporti kohta vo\u0303imalikult kiiresti."}, {"text_idx": "#000084", "text": "Esindajatekoja spiiker Nancy Pelosi ja senati demokraatide liider Chuck Schumer u\u0308tlesid neljapa\u0308eval, et vabariiklasest justiitsministri William Barri u\u0308mberka\u0308imine raportiga asetas kahtluse alla ministri so\u0303ltumatuse ja erapooletuse."}, {"text_idx": "#000085", "text": "Barr peaks avaldama redigeeritud versiooni Muelleri raportist neljapa\u0308eval pa\u0308rast oma pressikonverentsi."}, {"text_idx": "#000087", "text": "USA esindajatekoda tahab Muellerit ku\u0308sitleda hiljemalt 23. mail"}, {"text_idx": "#000088", "text": "USA esindajatekoja o\u0303iguskomisjoni juht palus Venemaa sekkumist 2016. aasta USA presidendivalimistesse uurinud eriprokuro\u0308r Robert Muelleril tulla komisjoni u\u0308tlusi andma vo\u0303imalikult ruttu, aga mitte hiljem kui 23. mail."}, {"text_idx": "#000089", "text": "Jerrold Nadler avaldas Muellerile saadetud kolmelauselise kirja minuteid pa\u0308rast seda, kui justiitsminister William Barr lo\u0303petas Muelleri uurimise raportit ka\u0308sitlenud pressikonverentsi."}, {"text_idx": "#000090", "text": "Nadleri so\u0303nul peavad kongress ja avalikkus saama raportist u\u0308levaate otse Muellerilt, et \"tema leitut paremini mo\u0303ista\"."}, {"text_idx": "#000091", "text": "Saadik u\u0308tles kirjas, et soovib na\u0308ha Muellerit komisjonis u\u0308tlusi andmas hiljemalt 23. mail ning a\u0308rgitab teda po\u0308o\u0308rama taotlusele \"kiiret ta\u0308helepanu\"."}, {"text_idx": "#000092", "text": "Barr u\u0308tles pressikonverentsil, et tema Muelleri tunnistusteandmisele vastu ei ole."}, {"text_idx": "#000093", "text": "Muellerit tahab ku\u0308sitleda ka USA esindajatekoja luurekomisjon"}, {"text_idx": "#000094", "text": "Lisaks USA esindajatekoja o\u0303iguskomisjonile tahab Venemaa sekkumist 2016. aasta valimistesse uurinud eriprokuro\u0308r Robert Muellerit u\u0308le kuulata ka luurekomisjon."}, {"text_idx": "#000097", "text": "USA valimiskampaaniasse kaasati 2016. aasta ha\u0308kkimissu\u0308u\u0308distused"}, {"text_idx": "#000100", "text": "USA justiitsministeerium avaldab Vene-juurdluse algust ka\u0308sitleva raporti"}, {"text_idx": "#000101", "text": "USA justiitsministeeriumi Vene-juurdluse raport valmib 9. detsembriks"}, {"text_idx": "#000103", "text": "Clintoni so\u0303nul toetab Venemaa lo\u0303hestamiseks demokraatide kandidaati"}, {"text_idx": "#000105", "text": "Trump: tagandamine on ra\u0308pane so\u0303na, eriprokuro\u0308r Mueller on kallutatud"}, {"text_idx": "#000107", "text": "Butina palus videopo\u0308o\u0308rdumises annetusi kohtukulude katteks"}, {"text_idx": "#000108", "text": "Barr tegi fo\u0308deraalprokuro\u0308rile u\u0308lesandeks uurida Venemaa-juurdluse algust"}, {"text_idx": "#000110", "text": "Trumpi ja kongressi va\u0308gikaikavedu Muelleri raporti teemal ja\u0308tkub"}, {"text_idx": "#000111", "text": "Valge Maja to\u0303rjus kongressi no\u0303udmist anda u\u0308le Muelleri ta\u0308ielik raport"}, {"text_idx": "#000112", "text": "USA kongress soovib ku\u0308sitleda Muellerit 15. mail"}, {"text_idx": "#000113", "text": "Trump ra\u0308a\u0308kis Putiniga Muelleri raportist"}, {"text_idx": "#000114", "text": "Mueller protestib justiitsministri to\u0303lgenduse vastu tema raporti kohta"}, {"text_idx": "#000115", "text": "Esindajatekoja demokraat: otsustame Trumpi tagandamise la\u0308hina\u0308dalatel"}, {"text_idx": "#000117", "text": "USA justiitsministeerium avaldab Muelleri raporti neljapa\u0308eval"}, {"text_idx": "#000120", "text": "\"Va\u0308lisilm\": Trumpi tulevik paistab oodatust helgem"}, {"text_idx": "#000121", "text": "USA teeb Muelleri raporti avalikuks aprilli keskel"}, {"text_idx": "#000126", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000127", "text": "Simple Sessioni rulakvalifikatsiooni vo\u0303itis alles 13-aastane imelaps"}, {"text_idx": "#000133", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000140", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000144", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000145", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000148", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000154", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000155", "text": "O\u0303S 2025 keskendub keele normimisele ja kirjeldamisele"}, {"text_idx": "#000157", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000158", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]